 ਬਿਜਲੀ ਦਾ ਇਕ ਵਡਾ ਹਿਸਾ ਕੂਲਰ, ਪੱਖੇ, ਫਰਿਜ ਅਤੇ ਇਲੈਕਟ੍ਰਿਕ ਓਵਨ ਵਰਗੇ ਉਤਪਾਦਾਂ ਵਿੱਚ ਖਰਚ ਹੁੰਦਾ ਹੈ। 

ਸ਼ੈਲੇਂਦਰ ਦੁਬੇ ਮੰਨਦੇ ਹਨ ਕਿ ਜੇਕਰ ਖਪਤ ਅਚਾਨਕ ਘੱਟ ਹੋ ਜਾਵੇ ਤਾਂ ਗ੍ਰਿਡ ਫੇਲ ਹੋਣ ਦਾ ਖ਼ਤਰਾ ਰਹਿੰਦਾ ਹੈ। 
ਉਹ ਕਹਿੰਦੇ ਹਨ, ਕਿਉਂਕਿ ਸਾਨੂੰ ਇਸ ਬਾਰੇ ਪਹਿਲਾਂ ਤੋਂ ਪਤਾ ਹੈ, ਇਸ ਲਈ ਅਸੀਂ ਇਸ ਲਈ ਪਹਿਲਾਂ ਤੋਂ ਕਦਮ ਚੁੱਕ ਰਹੇ ਹਾਂ ਤਾਂ ਜੋ ਅਜਿਹੇ ਹਾਲਾਤ ਸਾਹਮਣਾ ਨਾ ਕਰਨਾ ਪਵੇ।

ਪਰ ਇੱਕ ਚਿੰਤਾ ਇਹ ਵੀ ਜਤਾਈ ਜਾ ਰਹੀ ਹੈ ਕਿ ਪ੍ਰਧਾਨ ਮੰਤਰੀ ਦੀ ਅਪੀਲ ਤੋਂ ਬਾਅਦ ਜੇਕਰ ਵੱਡੇ ਰਿਹਾਇਸ਼ੀ ਇਲਾਕਿਆਂ ਵਿੱਚ, ਹਾਊਸਿੰਗ ਕੌਂਪਲੈਕਸ ਵਾਲਿਆਂ ਨੇ ਅਤੇ ਬਹੁਮੰਜ਼ਲਾਂ ਇਮਾਰਤਾਂ ਨੇ ਬੜੇ ਉਤਸ਼ਾਹ ਨਾਲ ਅਚਾਨਕ ਮੇਨ ਲਾਈਨ ਨੂੰ ਬੰਦ ਕਰ ਦਿੱਤੀ ਅਤੇ ਇਸ ਦਾ ਅਸਰ  ਬਿਜਲੀ ਗ੍ਰਿਡ 'ਤੇ ਨਾ ਪਏ ਇਸ ਲਈ ਉੱਤਰ ਪ੍ਰਦੇਸ਼ ਪਾਵਰ ਕਾਰਪੋਰੇਸ਼ਨ ਸ਼ਾਮ ਅੱਠ ਵਜੇ ਨਾਲ ਹੀ ਬਿਜਲੀ ਕਟੌਤੀ ਸ਼ੁਰੂ ਕਰਕੇ ਖਪਤ ਨੂੰ ਘੱਟ ਕਰੇਗਾ।

“ਅਜਿਹੇ ਵਿੱਚ ਜਦੋਂ ਨੌ ਵਜੇ ਬਿਜਲੀ ਦੀ ਖਪਤ ਘੱਟ ਹੋਵੇਗੀ ਤਾਂ ਉਹ ਤਿੰਨ ਹਜ਼ਾਰ ਮੈਗਵਾਟ ਨਾ ਹੋ ਕੇ ਕਾਫੀ ਘੱਟ ਹੋਵੇਗੀ, ਜਿਸ ਨਾਲ ਗ੍ਰਿਡ 'ਤੇ ਕੋਈ ਨਕਾਰਾਤਮਕ ਅਸਰ ਨਹੀਂ ਪਵੇਗਾ।"


ਪਹਿਲਾਂ ਕਦੋਂ ਫੇਲ੍ਹ ਹੋਇਆ ਸੀ ਗ੍ਰਿਡ?

ਇਸ ਤੋਂ ਪਹਿਲਾਂ ਸਾਲ 2012 ਵਿੱਚ ਉਹ ਮੌਕਾ ਆਇਆ ਸੀ ਜਦੋਂ ਗ੍ਰਿਡ ਫੇਲ੍ਹ ਹੋਣ ਕਾਰਨ ਭਾਰਤ ਦਾ ਇੱਕ ਵੱਡਾ ਹਿੱਸਾ ਹਨੇਰੇ ਵਿੱਚ ਡੁੱਬ ਗਿਆ ਸੀ। 
ਰੇਲਗੱਡੀਆਂ ਰਸਤੇ ਵਿਚਕਾਰ ਖੜ੍ਹੀਆਂ ਹੋ ਗੀਆਂ ਸਨ ਅਤੇ ਕਾਰਖ਼ਾਨਿਆਂ ਦੇ ਉਤਪਾਦਨ 'ਤੇ ਇਸ ਦਾ ਕਾਫੀ ਅਸਰ ਪਿਆ ਸੀ। 
ਸਾਲ ਤੋਂ 2012 ਵਿੱਚ ਪਹਿਲੀ ਵਾਰ ਗ੍ਰਿਡ ਫੇਲ੍ਹ ਹੋਏ ਸਨ।
2012 ਵਿੱਚ ਗ੍ਰਿਡ ਫੇਲ੍ਹ ਹੋਣ ਕਾਰਨ ਬੀਨਾ-ਗਵਾਲੀਅਰ ਲਾਈਨ ਦਾ ਟ੍ਰਿਪ ਹੋਣਾ ਸੀ। ਇਸ ਲਾਈਨ ਦੇ ਟ੍ਰਿਪ ਹੋਣ ਤੋਂ ਬਾਅਦ ਆਗਰਾ-ਬਰੇਲੀ ਟਰਾਂਸਮਿਸ਼ਨ ਸੈਕਸ਼ਨ ਵਿੱਚ ਵੀ ਸਰਕਿਟਸ ਟ੍ਰਿਪ ਹੋ ਗਏ। 
ਉਸ ਤੋਂ ਬਾਅਦ ਦੇਖਦਿਆਂ ਹੀ ਦੇਖਦਿਆਂ ਭਾਰਤ ਦੇ ਕਈ ਪਾਵਰ ਗ੍ਰਿਡ ਫੇਲ੍ਹ ਹੋ ਗਏ ਜਿਸ ਨੂੰ ਠੀਕ ਕਰਨ ਵਿੱਚ 15 ਘੰਟੇ ਤੋਂ ਜ਼ਿਆਦਾ ਦਾ ਸਮਾਂ ਲੱਗਾ ਸੀ। 

ਪਰ ਇਸ ਤੋਂ ਇਹ ਪਹਿਲਾ ਮੌਕਾ ਕਦੇ ਨਹੀਂ ਆਇਆ ਹੈ, ਜਦੋਂ ਪੂਰਾ ਦੇਸ਼ ਇਕੋ ਵੇਲੇ ਬੱਤੀਆਂ ਬਝਾਉਣ ਵੱਲ ਵਧ ਰਿਹਾ ਹੋਵੇ। 

ਗ੍ਰਿਡ ਸੰਤੁਲਨ ਇਸ ਗੱਲ 'ਤੇ ਨਿਰਭਰ ਕਰੇਗਾ ਕਿ ਪ੍ਰਧਾਨ ਮੰਤਰੀ ਦੀ ਅਪੀਲ ਦਾ ਉਸੇ ਤਰ੍ਹਾਂ ਪਾਲਣ ਨਾ ਕੀਤਾ ਜਾਵੇ ਜਿਸ ਤਰ੍ਹਾਂ ਉਨ੍ਹਾਂ ਨੇ ਕਿਹਾ ਹੈ ਅਤੇ ਗ੍ਰਿਡ ਦੇ ਸੰਤੁਲਨ ਨੂੰ ਕਾਇਮ ਰੱਖਣ ਦੀ ਯੋਜਨਾ ਨੂੰ ਠੀਕ ਢੰਗ ਨਾਲ ਲਾਗੂ ਕੀਤਾ ਜਾਵੇ। 

(ਬੀਬੀਸੀ ਪੰਜਾਬੀ।)

ਉੱਤਰ ਪ੍ਰਦੇਸ਼ ਵਿਚ ਬਿਜਲੀ ਗ੍ਰਿਡ ਫੇਲ ਹੋਣ ਦਾ ਖ਼ਤਰਾ।